Donald Gordon, stigter van Liberty, sterf | Netwerk24
Donald Gordon, stigter van Liberty, sterf
Deur Francois Williams 22 November 2019 12:35
Sir Donald Gordon, stigter van die Liberty-groep, is Donderdag op die ouderdom van 89 dood ná 'n lang siekte.
Gordon het die Liberty-groep in 1957 gestig en dit uitgebou tot 'n uitgebreide finansiëledienstegroep.
Gordon was soos Allan Gray, stigter van die batebestuursfirma Allan Gray wat ook onlangs dood is, ook 'n groot filantroop en danksy sy ruim skenkings is verskeie beleggings landwyd in onderwys en gesondheid gedoen.
Hy het ook geld bygedra sodat die Universiteit van Pretoria die Gordon Institute of Business Science (Gibs) kon begin.
Die Liberty-groep het in 'n huldeblyk gesê Gordon was 'n visioenêre leier, entrepreneur en filantroop wat 'n geweldige bydrae tot die bedryf en die land gemaak het.